अब अर्को कोणबाट हेरौं, जुन ढङ्गले कम्पनीबाट यातायात सञ्चालन भयो भने यस क्षेत्रमा राम राज्य हुन्छ भनेर जति प्रचार गरिएको छ, के कम्पनीमा जाँदा चाँही गज्जब ढङ्गले नेपालको यातायात व्यवस्थित र आधुनिक हुन्छ त ? हुन्थ्यो भने ०४६ सालपछिको सरकारले आर्थिक उदारीकरणलाई टेक्दै प्रालिको धारणा ल्यायो र काठमाडौंमा ठूला–ठूला संख्याको सरकारी छुटमा टयाक्सी क्याबहरु खुले । तर, ती दीर्घकालीन हुन सकेनन् । आज ती क्याब कम्पनीहरु कहाँ गए ? सरकारी परिभाषा अनुसार प्रालिहरु मिलेर भोलि सिण्डिकेट हुन्न भन्ने ग्यारेण्टी के छ ? त्यसर्थ हाम्रो जस्तो विकासोन्मुख मुलुकमा यातायात क्षेत्रमा त्यो ढङ्गबाट जान सकिन्न भनेर उदाहरण देखाईसकेको अवस्था हो । तथापी प्रालि दर्ता गरेर सवारीसाधनहरु सञ्चालन भई नै रहेको हो ।
